 Ilu 28  Ndị ajọ omume na-agba ọsọ mgbe ọ na-enweghị onye na-achụ ha, ma ndị ezi omume dị ka nwa ọdụm nke nwere obi ike.Nihi iwu obodo na-emebi, ndị isi ya bụ ndị na-anọchi ibe ha na-adị ọtụtụ, ma onye nwere nghọta, nke makwaara ihe ziri ezi, ga-eme ka onyeisi chịa ogologo oge.Nwoke bụ ogbenye nke na-erigbu ndị ọ na-enweghị ka ọ hà ha yiri mmiri ozuzo nke na-ekpochapụ ihe wee mee ka ihe oriri ghara ịdị.Ndị na-ahapụ iwu na-eto onye ajọ omume, ma ndị na-edebe iwu na-agbaso ha mgba.Ndị na-eme ihe ọjọọ apụghị ịghọta ikpe ziri ezi, ma ndị na-achọ Jehova pụrụ ịghọta ihe niile.Onye dara ogbenye, nke na-eje ije niguzosi ike nezi ihe, dị mma karịa onye ọ bụla nke gbagọrọ agbagọ nụzọ ya, nagbanyeghị na ọ bara ọgaranya.Nwa nke nwere nghọta na-edebe iwu, ma onye ya na ndị na-eribiga ihe ókè na-akpakọrịta na-emenye nna ya ihere.Onye na-amụba ihe onwunwe ya site nịnara ọmụrụ nwa na ụma na-akpakọbara ya onye na-emere ndị ọ na-enweghị ka ọ hà ha amara.Onye na-ewepụ ntị ya ka ọ ghara ịnụ iwuọbụna ekpere ya bụ ihe arụ.Onye na-eme ka ndị ziri ezi kpafuo banye nụzọ ọjọọ, ya onwe ya ga-adaba nolulu nke ya, ma ndị na-enweghị ntụpọ ga-enweta ihe ọma.Ọgaranya maara ihe nanya onwe ya, ma onye ọ na-enweghị ka ọ hà ya nke nwere nghọta na-achọpụta ihe bụ eziokwu banyere ya.Mgbe ndị ezi omume na-aṅụrị ọṅụ, ọ na-abụ ihe magburu onwe ya; ma mgbe ndị ajọ omume biliri, ndị mmadụ na-eme ka a ghara ịmata ndị ha bụ.Onye na-ezochi ajọ omume ya agaghị enwe ihe ịga nke ọma, ma onye na-ekwupụta ya ma na-ahapụ ya ka a ga-emere ebere.Obi ụtọ na-adịrị onye ụjọ na-atụ mgbe niile, ma onye na-akpọchi obi ya ga-adaba noké nsogbu.Dị ka ọdụm nke na-ebigbọ ebigbọ na anụ ọhịa bea nke ji oké ọsọ na-abịa, otú ahụ ka ajọ mmadụ nke na-achị ndị ọ na-enweghị ka ọ hà ha dị.Onye ndú nke na-enweghị ezi nghọta jupụtakwara nomume aghụghọ, ma onye kpọrọ uru na-ezighị ezi asị ga-eme ka ụbọchị ndụ ya dị ogologo.Onye ikpe ọmụma nke ọbara mkpụrụ obi ọ wụfuru na-anyịgbu, ya onwe ya ga-agbaba nolulu. Ka onye ọ bụla ghara igbochi ya.Onye na-eje ije nụzọ na-enweghị ntụpọ ka a ga-azọpụta, ma onye e mere ka ọ gbagọọ agbagọ nụzọ ya ga-ada ozugbo.Onye na-akọ ubi nke ya ga-enwe ihe oriri ga-ezuru ya, onye na-achụso ihe na-abaghị uru ga-adagbukwa onwe ya nogbenye.Onye na-eme ihe nikwesị ntụkwasị obi ga-enweta ọtụtụ ngọzi, ma onye ọ dị ngwa ngwa ịba ọgaranya agaghị abụ onye aka ya dị ọcha.Ile mmadụ anya nihu adịghị mma, ọ dịghịkwa mma ka dimkpa mmadụ jehie nihi ibé achịcha efu.Onye anyaụfụ na-achụsosi ihe dị oké ọnụ ahịa ike, ma ọ maghị na ya ga-anọ nụkọ.Onye na-abara mmadụ mba ga-emesị nweta ihu ọma karịa onye na-eji ire ya eto mmadụ otuto efu.Onye na-apụnara nna ya na nne ya ihe ma na-asị: Ọ bụghị ihe ọjọọ, bụ enyi nke onye na-akpata mbibi.Onye mkpụrụ obi ya dị nganga na-akpalite esemokwu, ma a ga-eme ka onye dabeere nebe Jehova nọ maa abụba.Onye tụkwasịrị obi nobi nke ya dị nzuzu, ma onye na-eje ije namamihe ga-alanahụ.Onye na-enye onye dara ogbenye ihe agaghị anọ nụkọ, ma onye na-ewepụ anya ya ga-enweta ọtụtụ ọbụbụ ọnụ.Mgbe ndị ajọ omume biliri, ndị mmadụ na-ezo; ma mgbe ha lara niyi, ndị ezi omume na-adị ọtụtụ. 